沈漢 (明朝)

沈漢（），字宗海，號水西，直隸蘇州府吳江縣（今江蘇省蘇州市吳江縣）人，軍籍，明朝政治人物。

生平
正德十一年（1516年）丙子科應天鄉試第二十七名舉人，十六年（1521年）辛巳科二甲第五名進士。授刑科給事中。嘉靖二年（1523年），以災異指斥當時朝政，恰逢刑部尚書林俊離職，再抗章爭論。戶部郎中牟泰因官員盜官帑而連坐入獄，下詔獄貶官，沈漢論救。後奉母乞歸，五年（1526年）至京師，遷刑科右給事中，六年（1527年）升戶科左給事中，李福達案起，執法大臣皆下獄，沈漢憤而上疏，稱「祖宗之法不可壞，權倖之漸不可長，大臣不可辱，妖賊不可赦。」遂下獄除名。家居二十年，二十六年（1547年）卒於家。天啟初年，贈太常寺少卿清·张廷玉等，《明史·卷206》：沈漢，字宗海，吳江人。正德十六年進士。授刑科給事中。中官馬俊、王堂久廢，忽自南京召至，漢論止之。改元詔書蠲四方逋稅，漢以民間已納者多飽吏橐，請已徵未解者，作來年正課。又言近籍沒奸黨貲數千萬，請悉發以補歲入不足之數。皆報可。嘉靖二年，以災異指斥時政。尚書林俊去位，復抗章爭之。戶部郎中牟泰坐吏盜官帑，下詔獄貶官。漢言：「吏為奸利，在泰未任前。事敗，泰發之。泰無罪。」因極言刑獄宜付法司，毋委鎮撫。不納。大獄起，法司皆下吏。漢言：「祖宗之法不可壞，權倖之漸不可長，大臣不可辱，妖賊不可赦。」遂幷漢收繫，除其名。家居二十年，卒。曾孫璟，萬曆中為吏部員外郎。請王恭妃封號，忤旨，降行人司正。天啟初，贈少卿。。

家族
曾祖沈敬；祖父沈箎；父沈奎。母嚴氏。慈侍下。兄沈汝，弟沈淮、沈濟、沈濤、沈沾。

孫沈位，曾孫沈璟、沈瓚，皆進士。

参考文献

《户科左给事中沈公汉墓志铭》

H
Category:吴江人
Category:軍籍進士
Category:明朝刑科給事中
Category:明朝刑科右給事中
Category:明朝戶科左給事中
Category:明朝追贈太常寺少卿